Case ID: 1165735
Sentence 30: Birinci instansiya məhkəməsində məhkəmə iclasında şahid qismində dindirilmiş Şahid1 ifadə verərək göstərmişdir ki, 2010-cu ildən “xxxxxxxxxxxxxx” ASC-nin Müştəri Xidmətləri Mərkəzinin baş mütəxəssisi vəzifəsində işləyir, əsas iş öhdəliklərinə hüquqi şəxslərə hesabların açılması, hüquqi şəxslərin ölkədaxili və beynəlxalq köçürmələri, POS-terminalların və bank kartlarının hüquqi şəxslərə verilməsi, hüquqi şəxslərin müraciətlərinə baxılması, internet bankinq xidmətlərinə hüquqi şəxslərin qoşulması ilə bağlı vəzifələr daxildir və o, demək olar ki, yalnız hüquqi şəxslərlə işləyir, 2018-ci ilin 16 mart tarixində işlədiyi bankda Azərbaycan Respublikasının ərazisində təsis edilmiş “xxxxxxxx” MMC-nin direktoru Aleksey Şipayev tərəfindən cari hesab açılmış, o həmin hesabların açılması prosesində iştirak etməmiş, bu əməliyyatları bankın halhazırda adını xatırlamadığı hansısa əməkdaşı həyata keçirmiş, Aleksey Şipayev tərəfindən bankda AZN, USD, RUB, AVRO cari hesabları açılmış, həmin hesabların açılmasında iştirak etməmiş, sadəcə sonradan bu barədə məlumatı olmuş, təxminən 2018-ci mart ayının sonları - aprel ayının əvvəllərində şöbə rəisi Rəna Axverdiyeva onu yanına çağıraraq özünü “xxxxxxxx” MMC-nin mühasibi kimi təqdim edən bir şəxsin banka POS-terminalların alınması ilə bağlı müraciət etdiyini bildirərək bu işlə məşğul olmağı ona tapşırmış, bundan sonra o, Şahid2 adlı şəxslə e-mail vasitəsilə yazışmağa başlamış, istifadəsində olan mailto:parvana.q@azerturkbank.azElektron ünvan 4 elektron poçt ünvanı vasitəsilə Samirlə yazışdığı zaman Samir özünü ona “xxxxxxxx” MMC-nin mühasibi kimi təqdim etmiş və POSterminalın alınması və internet bankinq xidmətləri ilə bağlı hansı sənədlərin tələb olunduğu ilə maraqlanmış, bu barədə Samirə ətraflı məlumat vermiş və zəruri sənədlərin formasını sonuncuya göndərmiş, Samir qeyd edilən sənədləri hazırladıqdan sonra bir dəfə Aleksey Şipayevlə birgə, bir dəfə isə tək banka gəlmiş, sonuncular banka zəruri sənədləri təqdim etdikdən və imzaladıqdan sonra o, Samirə e-mail vasitəsilə POS-terminalın bir-iki günə hazır olacağını və bankın əməkdaşlarının onu şirkətdə quraşdıra biləcəklərini demiş, həm Samir, həm də Aleksey istər POS-terminal alınması, istərsə də internet bankinq xidmətləri ilə bağlı çox tələsmiş, bu əməliyyatların mümkün qədər tez icra olunmasını və POS-terminalda “manual entry” funksiyasının da aktiv edilməsini istəmişlər, həmin funksiya plastik kart olmadan kart məlumatlarını daxil etməklə həmin kart vasitəsilə müəyyən ödənişlər həyata keçirməyə imkan vermiş, POS-terminalla bağlı sənədlər hazır olduqdan sonra, təxminən aprel ayının 16-20 tarixlərində, bankın “X10” əməkdaşları həmin POS-terminalı şirkətdə quraşdırmışlar, POSterminal “xxxxxxxx” MMC-ə təhvil verildikdən sonra Samir və Aleksey Şipayev bankda ona hər hansı əməliyyat icra etmək üçün bir daha yaxınlaşmamışlar, amma o, Alekseyi bir neçə dəfə bankda digər əməliyyatçılara yaxınlaşanda görmüş, ola bilsin ki, əməliyyatçılara hansısa məsələ ilə bağlı sualla müraciət etmiş, bu barədə onun məlumatı olmamış, Alekseylə nə telefondadanışmamış, nədə ki e-mail vasitəsilə yazışmamışdır, ancaq bir neçə dəfə Aleksey özü banka yaxınlaşaraq onun yanında müəyyən sənədləri imzalamışdır; təxminən 2018-ci ilin may ayının əvvəllərində Samir onunla əlaqə saxlayaraq post terminalda Avstraliya kartları ilə ödəniş etməyin mümkün olmadığını və bu problemi necə aradan qaldıra biləcəklərini soruşmuş, o isə bu məsələni Plastik kartlar departamentinə yönəldəcəyini demiş, sonradan bu məsələnin hansı formada həll olunduğunu bilməmiş, xarici görünüşcə Aleksey ortayaşlı, orta bədən quruluşlu, rus millətindən olan, sarışın bir şəxs olmuş, Alekseyi o, bir neçə dəfə görmüş, şəklini görsə tanıya bilər, Təqsirləndirilən şəxs1, Təqsirləndirilən şəxs2 və Stanislav adlı şəxsləri tanımamış, onun Aleksey Şipayevin və digərlərinin qanunsuz əməllərindən məlumatı olmamış, Aleksey sadəcə banka yaxınlaşaraq ona POS-terminalın alınması ilə bağlı müəyyən sənədlər təqdim etmiş və o da bank əməkdaşı kimi həmin sənədləri qəbul edib, qanunvericiliyə uyğun müəyyən əməliyyatlar həyata keçirmişdir.